Diari Oficial de la Generalitat Valenciana


Sumari del DOGV 3056, del 13-08-1997 (1997/9254)

ORDRE de 10 de juliol de 1997, de la Conselleria de Cultura, Educació i Ciència, per la qual s'estableixen les especialitats del cos de professors tècnics de formació professional que poden impartir l'àrea de tecnologia de l'Educació Secundària Obligatòria.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/07/10/(1)/dof/vci/html**

### Dades del document

Número de DOGV
:   3056

Data del DOGV
:   13-08-1997

Secció del DOGV
:   DISPOSICIONS GENERALS

Número del document
:   1997/9254


Data del document
:   10-07-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de juliol de 1997, de la Conselleria de Cultura, Educació i Ciència, per la qual s'estableixen les especialitats del cos de professors tècnics de formació professional que poden impartir l'àrea de tecnologia de l'Educació Secundària Obligatòria.  
La disposició addicional cinquena del Reial Decret 1.635/1995, de 6 d'octubre (BOE del 10 d'octubre), estableix que les administracions educatives determinaran, en els seus àmbits respectius, les especialitats del Cos de Professors Tècnics de Formació Professional, els titulars de les quals podran obtenir autorització per a impartir l'Àrea de Tecnologia de l'Educació Secundària Obligatòria.  
Dita autorització no s'ha d'entendre com una adscripció a l'especialitat de Tecnologia ja que únicament permetrà als Professors Tècnics de Formació Professional de determinades especialitats, amb destinació definitiva, impartir en el seu centre l'Àrea de Tecnologia de l'Educació Secundària Obligatòria, sense perjudici de la prioritat i l'obligació que els professors de cada especialitat tenen per a impartir les àrees o mòduls que els atribueixen el Reial Decret 1.701/1991, i el Reial Decret 1.635/1995.  
Per tot això i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
L'Àrea de Tecnologia de l'Educació Secundària Obligatòria podrà ser impartida pel professorat pertanyent al Cos de Professors Tècnics de Formació Professional que tinga els requisits següents:  
Ser titular d'alguna de les especialitats que figuren en l'annex .  
Tenir destinació definitiva en el centre en què s'impartirà l'Àrea de Tecnologia.  
Segon  
Per tal d'adequar la formació del professorat als continguts específics de l'àrea de Tecnologia, els professors tècnics a què es refereix l'article primer tindran preferència en la realització d'un curs d'actualització que certifique la seua capacitació professional per a impartir aqueixos ensenyaments.  
Tercer  
La competència docent dels Professors Tècnics de Formació Professional en l'Àrea de Tecnologia de l'Educació Secundària Obligatòria, regulada en aquesta Ordre, s'entendrà sense perjudici de la prioritat i l'obligació que, per a impartir-la, tenen els professors de l'especialitat de Tecnologia.  
Igualment, la mencionada competència docent sols podrà exercir-se quan els Professors Tècnics de Formació Professional hagen cobert les hores dels mòduls dels cicles formatius que tinguen atribuïts per la seua especialitat (Annex IV-b del RD 1.635/1995).  
En tot cas l'autorització per a impartir l'Àrea de Tecnologia de l'Educació Secundària Obligatòria haurà de ser sol·licitada i acceptada voluntàriament pel professorat.  
DISPOSICIONS FINALS  
Primera  
Es faculten les direccions generals d'Ordenació i Innovació Educativa i Política Lingüística, de Centres Docents i de Personal perquè dicten les resolucions necessàries per a l'aplicació i el desplegament d'aquesta ordre.  
Segona.  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran a partir del curs escolar 1997/98.  
València, 10 de juliol de 1997  
El conseller de Cultura, Educació i Ciència,  
FRANCISCO E. CAMPS ORTIZ  
Annex  
Equips electrònics  
Fabricació i instal·lació de Fusteria i Moble  
Instal·lació i manteniment d'Equips Tèrmics i de Fluids  
Instal·lacions electrotècniques  
Laboratori  
Manteniment de vehicles  
Màquines, serveis i producció  
Mecanitzat i manteniment de màquines  
Oficina de projectes de construcció  
Oficina de projectes de Fabricació Mecànica  
Operacions de procés de Planta Química  
Soldadura


Còpia Permalink ELI